RUMUSAN BERITA MINGGUAN 8 - 15 Mei 2019 RINGKASAN EKSEKUTIF Rumusan mingguan edisi ini menyentuh beberapa isu utama dalam negara khususnya dalam isu keselamatan dan ekonomi bagi dalam negara serta isu sosial bagi luar negara. Rumusan berita dalam negara menyentuh berkenaan isu kehadiran ISIS di Asia Tenggara undang kerjasama antarabangsa ancam gerakan Islam. Selain itu, reformasi PDRM tingkatkan kuasa keselamatan di bawah Perdana Menteri. Dalam isu ekonomi pula, rumusan akan menyentuh tentang monopoli projek perumahan oleh China di Malaysia, rakyat akan berhutang dengan China. Rumusan luar negara pula menyentuh berkenaan Taikun China yang mula menjadikan Malaysia dan Thailand sebagai pusat Elit di Asia Tenggara, 2
DALAM NEGARA Penasihat undang-undang Hindraf, Karthig Shan mewakili Hindraf menyeru PDRM memberi pertimbangan untuk menyediakan perlindungan keselamatan tambahan kepada Waytha Moorthy. 1.0 Kemunculan ISIS di Asia Tenggara undang kerjasama antarabangsa ancam gerakan Islam Pihak berkuasa pada 13 Mei 2019, telah mengenal pasti tujuh orang suspek (empat berjaya ditangkap) yang terlibat dengan perancangan melakukan serangan bom di pusat peribadatan Kristian, Hindu dan Buddha sekitar lembah Klang pada bulan Ramadhan. Mereka juga disyaki akan melakukan usaha operasi membunuh individu berprofil tinggi serta mengeksploit isu sensitif orang Melayu yang dibawa gerakan Islam seperti isu inkues Adib bagi memberi persepsi ekstrem terhadap agenda Islam di Malaysia. Gerakan Hindraf adalah antara wakil agama yang respons terhadap isu tangkapan ini di mana ia meminta pihak kerajaan menambah pasukan keselamatan bagi pemimpin mereka Waythamoorthy. Respons ini berpotensi mengeruhkan konflik antara Melayu dan India. Selain itu, berikutan beberapa insiden melibatkan ISIS di Asia Tenggara, The Times of Israel telah membuat saranan kerjasama negara 3
Asia dengan pasukan risikan Israel di Asia Tenggara bagi menumpaskan ISIS secara efektif. Dalam masa yang sama, China telah menganjurkan sebuah latihan counter-terrorism peringkat antarabangsa pada November tahun ini bagi menghadapi isu keganasan di rantau Asia tenggara. Ia merupakan sebuah projek khas di bawah Interpol yang diberikan nama sebagai Project Trace. Bagi Latihan pada bulan November ini, Special Force Russia akan turut sama terlibat. DALAM NEGARA Ketua Pengarah (GIACC), Tan Sri Abu Kassim Mohamed bersalaman dengan Ketua Polis Negara, Datuk Seri Abdul Hamid Bador selepas mempengerusikan mesyuarat penubuhan Suruhanjaya Bebas Aduan dan Salah Laku Polis (IPCMC) di Bangunan Perdana Putra, Putrajaya - Foto Ehsan NSTP 2.0 Reformasi PDRM tingkatkan kuasa keselamatan bawah Perdana Menteri Ketua Polis Negara (KPN) yang baru dilantik, Datuk Seri Abdul Hamid Bador telah bersetuju dengan penubuhan Suruhanjaya Bebas Aduan dan Salah Laku Polis (IPCMC). IPCMC bertujuan melakukan proses siasatan, pendakwaan dan hukuman kepada salah laku pegawai polis yang sebelum ini diletakkan di bawah bidang kuasa KPN. Namun begitu, terdapat respons yang menolak penubuhan ini daripada beberapa pihak yang menyatakan cadangan penubuhan IPCMC 4
itu terlalu berkuasa kerana mempunyai 3 kuasa siasatan, pendakwaan dan hukuman sekali gus. Dalam masa yang sama, tidak diketahui apakah klausa-klausa yang telah ditambah atau digugurkan dari cadangan IPCMC sejak dari tahun 2005. Pada 21 Mac 2019, Jebat Derhaka melalui rakaman videonya telah membuat pendedahan bahawa satu kertas cadangan telah di buat bagi mewujudkan sebuah pasukan keselamatan di bawah Jabatan Perdana Menteri. Pasukan tersebut akan melakukan proses siasatan terhadap salah laku pegawai PDRM. Pasukan ini akan ditubuhkan dengan merekrut bekas pegawai polis yang didakwa telah dibuang oleh PDRM secara tidak adil. Perdana Menteri sendiri akan mempunyai kuasa untuk membuka siasatan kes dan hasil siasatan akan turut diberikan kepada Yang Di-pertuan Agong. DALAM NEGARA Menteri KPKT, Zuraida Kamaruddin berkata MoU itu telah ditandatangani semasa lawatannya dengan Perdana Menteri Tun Dr Mahathir Mohamad ke Beijing, China untuk Forum Belt and Road pada 26 April 2019. 3.0 China monopoli projek perumahan Malaysia, rakyat bakal berhutang dengan China Malaysia telah memeterai MoU dengan 8 buah syarikat China bagi 5
membina 1 juta buah rumah di Malaysia bagi tempoh 10 tahun. Pengumuman ini di buat selepas Menteri Perumahan dan Kerajaan Tempatan pulang daripada Belt and Road Initiative (BRI) Summit yang diadakan di China pada 26 April 2019. MoU itu telah ditandatangani antara Syarikat Perumahan Negara Bhd (SPNB) dengan 8 buah syarikat kewangan dan 2 buah syarikat pembinaan. Syarikat tersebut adalah China Energy Co Ltd; China Export & Credit Insurance Corporation (SINOSURE); KKIBS-CRECM JV; China Rainbow International Investment Co Ltd (CRIICL) dan Shaanxi Coal & Chemical Industry Construction (Group) Co Ltd (SCHCIG); Jiangsu Provincial Construction Group Co, Ltd (JPCG) dan Kava International Group Ltd (KIG); SANY Construction Industry Co Ltd. Enam syarikat kewangan dalam perjanjian MoU ini akan menjadi pemiutang kepada rakyat yang ingin membeli rumah di bawah syarikat perumahan negara. Seperti yang dilaporkan oleh The Edge, syarat yang diletakkan buat masa ini hanyalah syarikat ini perlu bekerjasama dengan bank komersial yang telah bertapak lama di Malaysia. Syarikat- syarikat ini akan membina sekitar 100,000 rumah pada tahun 2019 bagi rumah kos rendah dan 10 peratus daripada 100,000 merupakan perumahan elit yang akan dibina di Bandar Malaysia. 6
LUAR NEGARA Permohonan Taikun China ke dalam Program Penempatan Elit oleh Thailand telah meningkat lebih 1000 permintaaan hanya dalam tempoh 3 tahun. 4.0 Taikun China jadikan Malaysia dan Thailand sebagai pusat Elit di Asia Tenggara Malaysia dan Thailand telah menjadi tumpuan elit China selepas Singapura untuk diduduki di bawah program rumah kedua. Seramai 35,800 limpahan expat majoritinya Cina menyasarkan Penang, Kuching dan Sepang dalam program rumah kedua (MM2H) di Malaysia. Malaysia menurut satu kajian yang dibuat oleh Maybank menjadi pilihan bagi program MM2H atau retirement villages dalam kalangan negara Asean kerana mudah untuk mendapatkan visa bagi tempoh yang lama berada di Malaysia. Antara yang diketengahkan juga, terdapat 3 lokasi yang menjadi tumpuan retirement village iaitu Penang, Eden-on-the-Park di Kuching, dan The Green Leaf di Sepang. 7
Penang menjadi pilihan yang paling tinggi disebabkan mempunyai infrastruktur yang lengkap bagi mereka untuk tinggal di Malaysia. Dalam masa yang sama, Penang telah menyediakan fasiliti penempatan di bawah projek Penang South Reclamation (PSR) yang menyasarkan pembinaan 3 buah pulau baharu bagi penempatan 446,300 penduduk. Projek PSR berkeluasan 4,500 ekar mempunyai keluasan yang sama dengan Forest City di Johor. Projek itu telah di bantah antaranya kerana ia dibina bukan untuk rakyat tempatan tetapi menyasarkan kependudukan orang asing yang berkemungkinan bagi rakyat China. Selain Malaysia, Thailand juga dijadikan tumpuan di bawah program Program Perumahan Elit Thailand. Sehingga tahun 2018, jumlah permohonan telah melebihi 1000 orang. Program penempatan ini telah diletakkan di bawah residen Thailand Elite Card yang diuruskan oleh syarikat Thailand Privilege Card Co. Syarikat ini dimiliki penuh oleh Kementerian Perdagangan dan Sukan Thailand. 8